《挽张正甫二首》
宋代·陈著

别来倏忽一周星，君住家林我泛萍。
到处逢人问梅坦，有时见梦说兰亭。
自怜倦翼归迟暮，已报清魂入杳冥。
多少微言今已矣，义难辞处写为铭。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。